Franconia

Franconia (en alemán Franken) ye una rechión cheografica y historica d'o centro d'Alemanya, encara que no existe de forma oficial ni unificada. A mayor parti se troba situada a o norte de l'actual estau de Bavera, a on forma as rechions administrativas, independients y no relacionadas entre si, de Franconia Meya (Mittelfranken), Baixa Franconia (Unterfranken) y Alta Franconia (Oberfranken). En a Edat Meya feba parti d'o Ducau de Franconia incluyiu en o Reino Chermanico. A ciudat mas important, Nuremberg, se troba en Franconia Meya, encara que a capital administrativa d'ista rechión ye situada en Ansbach.

O territorio actual de Franconia comprende una chicota y periferica parti de l'asentamiento orichinario que ocupaban os antigos francos. En alemán, a parola Franken fa referencia alavez a os habitants d'a moderna Franconia, y tamién a l'antigo pueblo d'os francos, cosa que es presta a confusión. Ye un misterio cómo un pueblo chermanico (con mas de quince sieglos d'historia) tan antigo, y tan important en a historia de toda Europa, practicament s'ha desintegrau. Asinas somos parlando, d'un antigo pueblo, os francos, que dominoron gran parti d'Europa.

Actualment os francos, como minimo una parti, luitan por constituyir un Land propio adintro d'Alemanya. Actualment, por azar historico, fan parti de Bavera. En Bavera son mayoritariament catolicos, y en Franconia gosan estar protestants u evanchelicos, encara que isto varia d'un Kreis (comarca) a un atro. A mentalidat francona y bavara ye tamién por un regular diverchent.

 Se veiga tamién 
 Ducau de Franconia
 Casa de Franconia

 Bibliografía 
 Conrad Scherzer: Franken, Land, Volk, Geschichte und Wirtschaft. Nürnberg: Verlag Nürnberger Presse Drexel, Merkel & Co., 1955, 489 S., IDN: 451342119
 Martin Bötzinger: Leben und Leiden während des Dreißigjährigen Krieges in Thüringen und Franken, Langensalza ²1997. ISBN 3-929000-39-3
 Ralf Nestmeyer: Franken. Ein Reisehandbuch, Michael-Müller-Verlag, Erlangen 2007, ISBN 3-89953-278-4
 Reinhold Andert: Der fränkische Reiter, Dingsda-Verlag Querfurt, Leipzig 2006, ISBN 3-928498-92-4

 Vinclos externos 

  Mapa: Franconia en 1500 (Museu d'historia de Bavera)
  Historia de Franconia

Categoría:Rechions historicas d'Alemanya